CELEX: 31982D0257
Language: el
Date: 1982-04-02 00:00:00
Title: 82/257/EOK: Απόφαση της Επιτροπής της 2ας Απριλίου 1982 περί εφαρμογής της αναμόρφωσης των γεωργικών διαρθρώσεων στο Ηνωμένο Βασίλειο, σύμφωνα με τον τίτλο ΙΙ της οδηγίας 75/268/EOK του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31982D0257

82/257/EOK: Απόφαση της Επιτροπής της 2ας Απριλίου 1982 περί εφαρμογής της αναμόρφωσης των γεωργικών διαρθρώσεων στο Ηνωμένο Βασίλειο, σύμφωνα με τον τίτλο ΙΙ της οδηγίας 75/268/EOK του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 111 της 24/04/1982 σ. 0026 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Απριλίου 1982  περί εφαρμογής της αναμορφώσεως των γεωργικών διαρθρώσεων στο Ηνωμένο Βασίλειο, σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου  (Το κείμενο στην αγγλική γλώσσα είναι το μόνο αυθεντικό)  (82/257/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 81/528/ΕΟΚ (2), και ιδίως το άρθρο 18 παράγραφος 3,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (3), όπως τροποποιήθηκε τελευταία από την οδηγία 80/666/ΕΟΚ (4), και ιδίως το άρθρο 13,  Εκτιμώντας:  ότι η βρετανική κυβέρνηση ανακοίνωσε, στις 2 Οκτωβρίου 1981, σύμφωνα με το άρθρο 17 παράγραφος 4 της οδηγίας 72/159/ΕΟΚ και το άρθρο 13 της οδηγίας 75/268/ΕΟΚ, το Statutory Instrument αριθ. 941 του 1979: κανονισμός (τροποποίηση) περί των ορεσιβίων ζώων (1979)·  ότι σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει άν, έχοντας υπόψη την προαναφερθείσα ανακοίνωση, οι διατάξεις που εφαρμόζονται επί του παρόντος στο Ηνωμένο Βασίλειο περί της θέσεως σε εφαρμογή της οδηγίας 75/268/ΕΟΚ εξακολουθούν να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 13 της οδηγίας 75/268/ΕΟΚ·  ότι η μοναδική αύξηση της εξισωτικής αποζημιώσεως που δόθηκε με το Statutory Instrument αριθ. 941 μετατράπηκε σε μόνιμη αύξηση με το Statutory Instrument αριθ. 1748 του 1979 (5)·  ότι επομένως οι διατάξεις που αναφέρθηκαν ανταποκρίνονται στους όρους και το στόχο της οδηγίας 75/268/ ΕΟΚ·  ότι ζητήθηκε η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων ως προς τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Statutory Instrument αριθ. 941 του 1979 περί ορεσιβίων ζώων (εξισωτική αποζημίωση), που ανακοινώθηκε από το Ηνωμένο Βασίλειο στις 2 Οκτωβρίου 1981, πληροί τους όρους που προβλέπονται για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 13 της οδηγίας 75/268/ΕΟΚ.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 2 Απριλίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 197 της 20. 7. 1981, σ. 41.  (3) ΕΕ αριθ. L 128 της 19. 5. 1975, σ. 1.  (4) ΕΕ αριθ. L 180 της 17. 7. 1980, σ. 34.  (5) ΕΕ αριθ. L 145 της 11. 6. 1980, σ. 35.